สวัสดีค่ะ คือศรีษะหนูมีแผลเหมือนเปนตุ่มเล็กๆทั่วศรีษะแล้วหนูก็ไปเกา มันเลยเป็นแผล ทั่วศรีษะ พอมันแห้งก็มีอาการคัน เลยทำให้เราเกาแล้วก็แกะมันออกมา ลักษณะคล้ายๆรังแค และผมก็ขาด และร่วงมากเลยค่ะ หนูยิ่งเป็นคนผมบางยิ่งขาดยิ่งหลุดร่วงจนตอนนี้จะไม่มีผมแล้ว หนูคิดมากไม่รุ้ต้องทำยังงัย
สวัสดีค่ะ ตุ่มที่บริเวณหนังศีรษะอาจเกิดจาก-รูขุมขนอักเสบหรือมีการติดเชื้อที่หนังศีรษะ-ผื่นผิวหนังอักเสบจากต่อมไขมันมีการอุดตัน เป็นผื่นแดงคลุมด้วยขุยสีออกขาวๆ เหลืองๆ มักเป็นในตำแหน่งที่มีต่อมไขมันมาก ได้แก่ หนังศีรษะ คิ้ว-สะเก็ดเงินที่หนังศีรษะ-เชื้อราที่หนังศีรษะการให้ได้การวินิจฉัยที่แน่นอนควรพบแพทย์เพื่อตรวจร่างกายเพิ่มเติม การรักษาขึ้นกับสาเหตุค่ะ หากเกี่ยวกับการอักเสบอาจใช้ยาสเตียรอยด์แบบที่ทาหนังศีรษะหยอดเฉพาะที่ ร่วมกับใช้แชมพูลดการอักเสบ ลดขุย เช่นแชมพูน้ำมันดิน และควรสระผมทุกวันเพื่อเป็นการชะล้างเอาสะเก็ดออกไป ถ้ามีการติดเชื้ออาจต้องใช้ยาฆ่าเชื้อทาเฉพาะที่ร่วมด้วยหากหนังศีรษะมีลักษณะบวมแดง มีเลือดหรือหนองไหล คันมากร่วมด้วย ควรรีบไปพบแพทย์ ในระหว่างนี้ไม่ควรไปแกะเกาบริเวณที่เป็น สระผมทุกวัน และเป่าให้แห้ง ไม่ควรไปหวีแรงๆเพราะจะทำให้ผมร่วงมากขึ้น